Scott Joplin

Scott Joplin  (☆ 24 di novèmber 1868 na Texarkana (Teksas) – † 1 di aprel 1917 na New York) tabata un kompositor afro-merikano i pianista famoso, kompara ku kualkier kompositor oropeo den su tempu, el a komponé hopi músika den su bida ku despues tabata konosí komo músika di pelíkula. 

 Biografia 
Scott Joplin a nasé dia 24 di november 1886 na Texarkana;  e tabata yu di un famia pober, su tata tabata Jiles Joplin i su mama tabata Florens Givins. Dia Scott tabatin 7 aña di edat ya kaba e tabata un mucha ku hopi talènt den músika. Su mama tabata traha komo kria na kas di un famia blanku, aya nan tabatin un piano kual Scott a kuminsa siña toka. Ku 11 aña di edat ela sigi tuma les di piano serka un Aleman imigrante ku tabata yama Julius Weiss, aya Scott a praktiká diferente estilo di músika foi klasik, himno, ópera i hopi variashon di músika oropeo. Despues el a kuminsa praktiká su mes estilo di músika ku el a yama ragtime.

 Great Crush Collision March 
Na aña 1880 Scott Joplin a bai Sedalia kaminda e tabata studia na George R. Smith College pa afro-merikano na Sedalia (Missouri) ku tabata bou di guia di fundashonnan religioso despues di sklabitut. Scott Joplin a kuminsa su karera musikal na aña 1891 despues ku ela bolbe Texarkana. El a kuminsa toka ku diferente agrupashon musikal. Na aña 1893 el a bai Chicago pa bishita World's Fair no komo artista introdusí, nan no tabatin hopi simpatia pa afro-merikanonan, pero tòg tabatin hopi bishitante nan dje World's Fair a gosa di su músika kaminda e tabata toka ku su promé banda den bisendario di e Fair. Na aña 1894 Scott a bolbe move pa Sedalia, aya el a kuminsa toka den klup ku yama di Maple Leaf Clup i Black 400 tabata klupnan sosial pa gentlemen Afro-merikanonan, ayi e tabata konosí komo un pianista respetabel, el a kuminsa komposá i duna les di músik. Un di su prome komposishon músikal na aña 1896 tabata di "Great Crush Collision March" despues di staged train crush na Mclennan County (Teksas). Staged train crush ta un menera ku nan tabata laga dos train bashí bai dal den otro, pero e dia ei a sosode un aksidente, e stomketel nan den e trainnan a eksplotá i metal a bula leu den bisendario mata tres hende i hopi heridá, 40.000 hende a bin mira e train crush entre otro Scott Joplin.

 Maple Leaf Rag 

Na aña 1899 Scott Joplin a kasa ku Belle un biuda di ruman mayor di Scott Hayden un kolaboradó di Scott Joplin. Arthur Marshall, Scott Joplin i Scott Hayden nan komponé collaborative rags. Joplin su miho komposashon "Maple Leaf Rag" ku John Stark publishing editor di músika a publiká, ku tabata su prome ragtime hit, ei por a tende kon sublime su estilo di toka tabata. E tabata un maestro den su manera di toka, hopi tokadó i kompositornan a studia su estilo di toka i hopi musikantenan a kuminsa toka rags músika. Despues di e hit grandi "Maple Leaf Rag" Scott a haya hopi fama, nan tabata yamé di "king of rag composers". Scott a komposá 44 sorto di ragtime, dance, klasik rag, opera i hopi otro mas. Na aña 1900 Scott ku su kasa a bai biba na St. Louis aya e kasa a duna lus na yu muhé ku a muri un par di luna despues, 
e relashon ku su kasa no tabata masha bon, pasobra su kasa no tabata interesá den músika i despues nan a devorsiá. Scott a keda biba na St. Louis i a sigi produsí tur su hitnan grandi manera "The Entertainer", "Elite Syncopations", "March Majestic" i "Ragtime Dance".

 Rekonosementu 

Scott Joplin tabatin hopi fama, pero e no a haya rekonosementu komo un kompositor grandi den su bida, mas ku 60 aña despues di morto ela haya rekonosementu di su ragtime musiká den e pelikula "The Sting" na aña 1973 ku a gana e "Academy Award" di musiká di pelikula un di su hitnan "The Entertainer". Su opera "Treemonisha" di aña 1910 ku a bira un èksito 1975 den e Housten Grand Opera a haya e deseabel Pullitzer Prize. Scott no a haya fama ku e ópera Treemonisha na 1910 komo ku e no por a haya un editor pa publiká su ópera. Finansiel no tabata bai bon kune mas ela bai bankrut. Na aña 1917 su salú a bai tras i dia 1 di april 1917 ela muri den Manhattan State Hospital. Despues di su morto hopi kompositornan a usa su estilo, kreashon i eksperensha nan di su opera i rags den kombinashon ku tur sorto di musiká tradishonal riba henter mundu. E tabata un maestro ku a pone e fundamentu pa tur sorto di musiká moderno di awendia. 
Prome ku Scott Joplin a muri ela bisa un amigo di dje "Ta despues di mi morto mi lo haya rekonosementu komo tokado, kompositor i The king of Ragtime" historia di maestro grandi.


Category:Hende
Category:Músika